Komisijos reglamentas (EEB) Nr. 56/91
1991 m. sausio 9 d.
iš dalies keičiantis Reglamentą (EEB) Nr. 2670/81, nustatantį išsamias įgyvendinimo taisykles dėl virškvotinės cukraus produkcijos
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [1] su paskutiniais pakeitimais, padarytais Reglamentu (EEB) Nr. 3577/90 [2], ypač į jo 26 straipsnio 3 dalį,
kadangi Komisijos reglamento (EEB) Nr. 2670/81 [3] su paskutiniais pakeitimais, padarytais Reglamentu (EEB) Nr. 3892/88 [4], 2 straipsnyje numatyta, kad valstybėje narėje įsisteigęs virškvotinio cukraus gamintojas gali eksportuodamas virškvotinį cukrų pakeisti baltuoju cukrumi, pagamintu tos pačios valstybės narės teritorijoje įsisteigusio kito gamintojo, jei sumoka sumą tokio pakeitimo privalumams kompensuoti; tačiau kadangi šiame straipsnyje nustatyta, kad jeigu eksportuotinas virškvotinis cukrus laikomas ne fabriko teritorijoje esančiose sandėliavimo patalpose, jį pagaminusioje arba kitoje valstybėje narėje, kartu su kitu cukrumi, ypač pagamintu kitoje įmonėje, tačiau fiziškai jų negalima atskirti, pakeisti eksportuojant leidžiama, tačiau taikomos tam tikros sąlygos ir dėl pakeitimo nereikia mokėti Reglamento (EEB) Nr. 2670/81 2 straipsnio 2 dalyje nurodytos sumos;
kadangi virškvotinį cukrų mažose pakuotėse gamintojo sąskaita gali būti leidžiama eksportuoti labdaros organizacijai; kadangi toks atvejis nėra pakeitimas, kaip apibrėžta Reglamento (EEB) Nr. 2670/81 2 straipsnio 2 dalyje, nes išlaikoma eksportuojamo produkto fizinė tapatybė; kadangi tokiems veiksmams neturėtų būti trukdoma, todėl reikėtų numatyti išskirtinę priemonę - netaikyti šiai operacijai minėto reglamento 2 straipsnio 2 dalyje nurodytos sumos mokėjimo už 1990-1991 prekybos metais pagamintą virškvotinį cukrų;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2670/81 iš dalies keičiamas taip:
1) 2 straipsnio 2 dalies pirmos pastraipos a punktas papildomas taip:
"Tačiau 3 dalies antroje pastraipoje nurodytu atveju šis įrodymas pakeičiamas lygiaverčiu įrodymu, kurį turi nustatyti ta pati valstybė narė;"
2) 2 straipsnio 3 dalis papildoma antra pastraipa:
"Jei 1990-1991 prekybos metais eksportui pagamintas virškvotinis baltasis cukrus, kurio KN kodas 17019910, yra supakuotas į skubias pakuotes, kuriose esančio produkto neto masė ne didesnė kaip 1 kg ir kurios yra sudėtos į paketą su kitais maisto produktais, eksportuojamais pripažintos labdaros organizacijos virškvotinį cukrų pagaminusios įmonės vardu, ši operacija nelaikoma pakeitimu, kaip apibrėžta 2 dalyje, ir nereikia mokėti minėtoje dalyje numatytos sumos."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. sausio 9 d.